# X-32

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
הדגם המפסיד מול הדגם המנצח (מימין)

מטוס הבואינג X-32 הוא המתחרה המפסיד בתחרות "מטוס תקיפה משותף" הידוע בראשי התיבות JSF.

בשנת 1990 הסוכנות למיזמי מחקר מתקדם (Advances Research Projects Agency (ARPA)) השיקה את מיזם מטוס הקרב קל המשקל השיתופי (Affordable Lightweight Fighter project (CALF). ). בערך באותו הזמן מיזם ארגון טכנולוגית התקיפה המתקדמת ( the Joint Advanced Strike Technology (JAST) ) יצא לדרך. בשנת 1994 הקונגרס האמריקאי ציווה לאחד את שני המיזמים למיזם אחד בשם פרויקט מטוס תקיפה משותף (Joint Strike Fighter).

חברות רבות לקחו חלק בשלב הראשון של הפרויקט, שכרך שירטוט דגמי מטוסים להגשה למשרד ההגנה. ב-16 בנובמבר שנת 1996, רק לחברות בואינג ולוקהיד מרטין הוענק חוזה, המאפשר להם לייצר שני דגמי מטוסים כרצונם. בין סעיפי החוזה, נדרש שהמטוסים יוכלו לבצע המראה ונחיתה רגילה, המראה ונחיתה על נושאת מטוסים, והמראה ונחיתה אנכית. כמו כן ציפו מהמטוסים שיהיו בעלי יכולות לתקוף מטרות קרקע בעזרת מערכות מתקדמות. חברת מקדונל דאגלס, שנכשלה בשלב הראשון של הפרויקט הצטרפה לצוות של בואינג.

דבר שמפריד פרויקט זה מפרויקטים אחרים הוא האיסור על החברות להשתמש בכספן הפרטי כדי לכלכל את הפיתוח. לכל חברה ניתן הון של 750 מיליון דולר כדי לייצר שני מטוסים – כולל אוויוניקה, חומרה ותוכנה. מגבלה זו נועדה כדי לצמצם את עלויות הייצור וטכניקות ההרכבה, וגם מנעה מכל אחת מן החברות, בואינג או לוקהיד מרטין, מלפשוט את הרגל במאמץ לזכות בתחרות חשובה שכזו.

למטוס ה-X-32 (הנודע בכינויו הברווזון המכוער) ישנו סנטר גדול בפתח שאיבת האוויר וכנף אחת העשויה מקשה אחת, כאשר אף אחד מהם אינו תורם למראה החלקלק, מעורר היראה שמצפים ממנו במטוס קרב חדיש.

העיצוב "פעור הפה" של המטוס הקנה לו את הכינוי מוניקה. הטיסה הראשונה של המטוס מדגם X-32A (שנועד למבחני המראה ונחיתה רגילים ועל נושאת מטוסים) נערכה בספטמבר 2000, מבסיס בואינג שבפלמדייל לבסיס חיל האוויר אדוארד. הדגם השני של המטוס X-32B הציג המראה ונחיתה אנכית באופן מאוד דומה לזה של מטוס ההארייר, דחף וקטורי. הצוות של לוקהיד מרטין השתמש בחלופה אחרת, מסוכנת יותר אבל עם זאת מוצלחת יותר, להמראה אנכית: מניפת-מעלית ( lift-fan ). מבחני הטיסה של שתי החברות נערכו עד ליולי שנת 2001.

בשנת 2005 מטוס הבואינג X-32 הועבר למוזיאון הלאומי של חיל האוויר האמריקאי בדייטון, אוהיו. מאז הוא מוצג במשך כמה שנים מאז סוף תחרות מטוס התקיפה המשותף ומצבו הדרדר מאוד. נכון לעכשיו, הוא נמצא באחד ממוסכי המטוסים במתקן שיחזור יחד עם המטוס YF-23 (האלמנה השחורה). עם הזמן שני המטוסים ישוקמו ויהיו בהאנגר המוזיאון למטוסים ניסיוניים.

## [עריכה] חוזה מטוס התקיפה המשותף

איור של המטוס X-32

בתאריך 26 באוקטובר משרד ההגנה הודיע שהדגם של חברת לוקהיד מרטין X-35 זכה בתחרות. אחת מהסיבות העיקריות לבחירה זאת היא ככל הנראה השיטה שלהם להשגת המראה אנכית, כאשר משרד ההגנה פסק שביצועי שיטת מניפת המעלית שווים את הסיכון שבבחירה.

הפסד החוזה לחברת לוקהיד מרטין היה הלם גדול לחברת בואינג, מפני שהוא יצג את פרויקט מטוס הקרב הבינלאומי החשוב ביותר מאז הפרויקט שהוביל ליצירת F-16. כמות הייצור של דגם המטוס F-35, ככל שידוע על פרויקט JSF היום, מוערכת בין 3,000 ל-5,000 מטוסים. לפני הענקת החוזה היו כמה מחוקקים שלחצו על רעיון שימור דגם המטוס המפסיד כקבלן משנה, אבל עיקרון "המנצח זוכה בהכל" לא השתנה.

חברת בואינג רואה את ההשקעה שלה במטוס X-32 כהשקעה אסטרטגית, שהניבה טכנולוגיות חשובות שניתן לאמץ אותן במטוס F/A 18 (המכונה “Super Hornet") ובמחקרים אחרים.

## [עריכה] מפרט טכני של המטוס

- כוח
  - מנועי מניפה של חברת פראט אנד וויטני המסוגלים לספק דחף מקסימלי של 155.7. דחף צבאי מסווג, ככל הנראה 117.
- גודל
  - אורך: 15.47 מטר
  - גובה: 5.28 מטר
  - אורך מוטות הכנפיים: 10.97 מטר
  - שטח הכנף: 54.8 מ"ר
- משקל
  - ריק: 10,900 ק"ג
  - המראה רגילה: 19,000 ק"ג
  - משקל המראה מקסימלי: 17,200 ק"ג
- מהירות
  - מקסימלית: 1.6 מאך ברום
- חימוש
  - תותח 20 מ"מ M61A-2, או תותח מאוזר 27 מ"מ BK-27
  - 6 טילי אוויר-אוויר מסוג AMRAAM או
  - 2 טילי אוויר-אוויר מסוג AMRAAM מונחים (900 ק"ג)
  - נשק מונחה, טילים משבשי מכ"ם, טילי אוויר-קרקע, מכלי דלק רזרביים

## [עריכה] ראו גם

- F-35

מקור: http://he.wikipedia.org../../../x/-/3/X-32.html

קטגוריות: מטוסי קרב אמריקאיים | מטוסים נסיוניים אמריקניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- 日本語